བྱ་ཁྱུ་ལྷོ་རུ་འཕུར་སོང་བའི་ཕྱི་དྲོ་ཞིག་ལ་ཆེས་རྒྱང་རིང་གི་ནམ་སའི་མཐའ་ནས།ང་ཡིས་ཡོམ་ཡོམ་འགུལ་བཞིན་པའི་ཁྱེད་ཀྱི་གཟུགས་རིས་དེ་མཐོང་བྱུང་།དུས་དེ་ནས་བཟུང་།དུས་རྒྱུན་ང་རང་ངལ་དུབ་དང་སྐྱོ་སྣང་གི་ཀློང་དུ་ཉུལ་བཞིན་ཁྱེད་རང་བཙལ་བར་བྲེལ་ཞིང་།རང་ཉིད་དུས་ཚོད་སྐར་ཆ་གཅིག་ལ་གསོན་དགོས་དོན་ལ་ཡང་བསྐྱར་བསམ་གཞིག་བྱས་པ་གྲངས་མེད།ང་ལ་མཚོན་ན་ལོ་རྒྱུས་ཀྱི་དུར་ས་མ་མཐོང་བའི་རྨི་ལམ་སྐད་ཅིག་མ་འདི།ཁྱེད་རང་བཙལ་དགོས་པའི་བདེ་སྐྱིད་ཀྱི་སྙིང་བོར་རློམ་ཡོད།བདག་གི་སྙིང་ཉེ་ལགས།